钦定古今图书集成/历象汇编/庶征典/第140卷 > 《管窥辑要》 > 宋
## 钦定古今图书集成/历象汇编/庶征典/第140卷 > 《管窥辑要》 > 宋

### 文帝元嘉十七年娄县女子忽夜乘风雨至吴郡

按：《宋书文帝本纪》，不载。　按《五行志》，元嘉十七年，刘
斌为吴郡。娄县有一女，忽夜乘风雨，恍忽至郡城内。
自觉去家正炊顷，衣不沾濡，晓在门上求通，言“我天
使也。”斌令前，因曰：“府君宜起迎我，当大富贵。不尔，必
有凶祸。”斌问所以来，亦不自知也。谓是狂人，以付狱，
符其家迎之。数日乃得去。复二十日许，斌诛。

### 孝武帝大明 年张畅妾腹中儿啼杨始欢妻破腹生女子

按《宋书孝武帝本纪》不载。　按《五行志》：“大明中，张畅
为会稽郡，妾怀孕，儿于腹中啼，声闻于外，畅荨死。”
又按志，“大明末，荆州武宁县人杨始欢妻，破腹生女
儿。此儿至今尤存。”

### 明帝泰豫元年正月巨人见

按《宋书。明帝本纪》。不载。　按《五行志》，“泰豫元年正月，
巨人见太子西池水上，迹长三尺馀。”

### 后废帝元徽 年东莞儿在母腹有声暨阳获大卵有人形

按《宋书后废帝本纪》不载。　按《五行志》：“元徽中，南东
莞徐坦妻怀孕，儿在腹中有声。”　又按志，“元徽中，暨
杨县女人于黄山穴中得二卵，如斗大，剖视有人形。”